Deg uferdis n tutlayt nessaweḍ belli Yidir yessebgan-d timetti taqbaylit yesṭaɛerf d akken netta d mmi-s umaziɣ iḥemmel tuylayt-is , d yidles-is , yessebgan-d tamagit-is s umawal i yessexdam ama d awalen imaynuten am umaziɣ, tilelli, tadukkli… , yessexdem daɣen awalen iqburen am ukufi , acbayli, abernus… Deg uferdis wis sin nwala-d tamagit icudden ɣer umezruy, anida id-yessebgan Yidir tamagit s yiwudam ineǧǧren ismawen-nsen deg umezruy, s imukan id-yebder di tezlatin-is am adrar . Deg uferdis wis kraḍ newwi-d awal ɣef tmagit icudden ɣer wansayen d tsekla anida id-yessebgan tigemmi n ugdud amaziɣ d wamek ssemrasen tasekla-nsen, yessexdem kra n yiḍrisen ansayen di tezlatin-is am tamacahut n tsekkurt, ssendu d kra n wansayen nniḍen di tezlatin-is ama d asarwet, tiwizi, d uẓeṭṭa….